
Grozījumi Ministru kabineta 2010. gada 13. jūlija noteikumos Nr. 634 "Sabiedriskā transporta pakalpojumu organizēšanas kārtība maršrutu tīklā"
Izdoti saskaņā ar Sabiedriskā transporta pakalpojumu likuma
6. panta pirmo un desmito daļu un 14. panta 2.1 daļu
· Izdarīt Ministru kabineta 2010. gada 13. jūlija noteikumos Nr. 634 "Sabiedriskā transporta pakalpojumu organizēšanas kārtība maršrutu tīklā" (Latvijas Vēstnesis, 2010, 122. nr.; 2011, 205. nr.; 2013, 252. nr.; 2014, 167. nr.; 2016, 129. nr.; 2017, 174. nr.; 2019, 79. nr.; 2021, 33., 130. nr.; 2022, 195. nr.) šādus grozījumus:
· 1. Izteikt 9. punktu šādā redakcijā:
· "9. Reģionālās nozīmes autobusu maršrutā pārvadātājs nodrošina pasažieru iekāpšanu autobusā un izkāpšanu no tā autoostā, autobusu kustības sarakstā norādītajā pieturā vai pieprasījuma pieturā, kas ir iekļauta maršruta aprakstā."
· 2. Papildināt ar 9.1 punktu šādā redakcijā:
· "9.1 Pasūtītājs pieturvietu var noteikt kā pieprasījuma pieturu, un autobuss tajā apstājas tikai tajos gadījumos, kad pasažieris ir pieprasījis autobusa apstāšanos."
· 3. Papildināt ar 9.2 punktu šādā redakcijā:
· "9.2 Pieprasījuma pieturu var noteikt autoceļa posmā:        
· 9.21. uz valsts galvenajiem (autoceļa maršruta indekss A) autoceļiem un valsts reģionālajiem (autoceļa maršruta indekss P) autoceļiem: 
· 9.21.1. kur satiksmes gada vidējā diennakts intensitāte nepārsniedz 500 transportlīdzekļus diennaktī vidēji uz vienu kilometru, un maksimālais atļautais braukšanas ātrums nepārsniedz 90 km/h, un ir izbūvēta sabiedriskā transporta pietura ar speciālu paplašinājumu;
· 9.21.2. kur atļautais maksimālais braukšanas ātrums nepārsniedz 70 km/h, un ir izbūvēta sabiedriskā transporta pietura ar speciāli izbūvētu paplašinājumu.
· 9.22. Uz valsts vietējiem (autoceļa maršruta indekss V) un pašvaldības autoceļiem: 
· 9.22.1. kur atļautais braukšanas ātrums nepārsniedz 90 km/h, un ir izbūvēta sabiedriskā transporta pietura ar speciāli izbūvētu paplašinājumu; 
· 9.22.2. kur atļautais braukšanas ātrums nepārsniedz 70 km/h, un var nebūt izbūvēta sabiedriskā transporta pietura ar speciāli izbūvētu paplašinājumu. "
· 4. Papildināt ar 9.3 punktu šādā redakcijā:
· "9.3 Lai pieprasījuma pieturā varētu uzņemt pasažieri, pasažierim, tuvojoties autobusam, jāpaceļ roka. Pasažiera izlaišanai pasažierim laicīgi jāpieprasa autobusa apkalpei izkāpšana pieprasījuma pieturā."
· 5. Papildināt ar 9.4 punktu šādā redakcijā:
· "9.4 Pasūtītājs var noteikt, ka braucienam no pieturas pēc pieprasījuma ir nodrošināta iespēja iegādāties biļeti tikai iepriekš pārdošanā elektroniski."
· 6. Izteikt 10.23. apakšpunktu šādā redakcijā:
· "10.23. informācija par autobusu kursēšanas laikiem, kursēšanas dienām, sezonalitāti, bet pieturās, kuras iekļautas pēc pasažieru pieprasījuma, informāciju par autobusa kursēšanas laikiem kursēšanas dienām un sezonalitāti atbilstoši iepriekšējai pieturai."
· 7. Papildināt ar 10.26. apakšpunktu šādā redakcijā:
· "10.26. pieprasījuma pieturā izvieto informāciju ar kvadrātkodu (QR kodu), kas satur informāciju par iepriekšējo (tuvāko kustības sarakstā iekļauto) pieturu; ".
· 8. Papildināt ar 10.27. apakšpunktu šādā redakcijā:
· "10.27. pieprasījuma pieturā iekļautā informācija tiek atjaunota tikai tajos gadījumos, kad tiek aktualizēta pārvadātāja vai pasūtītāja 10.2 1 un 10.2 2. punktā noteiktā informācija; ".
· 9. Papildināt ar 10.28. apakšpunktu šādā redakcijā:
· "10.28. braukšanas maksas tarifs pieprasījuma pieturā tiek piemērots no iepriekšējās kustības sarakstā iekļautās pieturas.” ".
· 10. Papildināt ar 39.1 punktu šādā redakcijā:
· "39.1 Reģionālās nozīmes maršrutu kategorijas autobusu maršrutos iedala:
· 39.11. RE - reģionālais ekspresis. Savstarpēji savieno reģionālās nozīmes centrus un valstspilsētas. Pasažieru apmaiņa notiek tikai kustības saraksta pieturās.
· 39.12. R - reģionālā maršruta klase. Savstarpēji savieno reģionālās nozīmes centrus. Pasažieru apmaiņa notiek kustības sarakstā iekļautās pieturās un pieturās, kuras iekļautas pēc pasažieru pieprasījuma.
· 39.13. V - vietējā maršruta klase. Savstarpēji savieno pagastus un ciemus. Pasažieru apmaiņa notiek kustības sarakstā iekļautās pieturās un pieturās, kuras iekļautas pēc pasažieru pieprasījuma."
· 11. Papildināt ar 39.2 punktu šādā redakcijā:
· "39.2 Reģionālās nozīmes maršrutu kategorijas dzelzceļa maršrutos iedala:
· 39.21. RE - reģionālais ekspresis. Apzīmē paātrinātu vilcienu satiksmi, kas savieno vairākus reģionus un nodrošina reģiona iekšējo satiksmi. Kustības sarakstā ir samazināts pieturu skaits.
· 39.22. R - reģionāls vilciens. Savstarpēji savieno vairākus reģionus un nodrošina reģiona iekšējo satiksmi. Ārpus piepilsētas zonas kustības sarakstā ir iekļautas visas vai gandrīz visas pieturas. Piepilsētas zonā kustības sarakstā ir samazināts pieturu skaits.
· 39.23. S - piepilsētas vilciens. Apkalpo piepilsētas zonu, galvenokārt, Rīgas metropoles areālā. Kustības sarakstā iekļautas visas vai gandrīz visas pieturas."
· 12. Papildināt ar 94. punktu šādā redakcijā:
· "94. Šo noteikumu 9.5 apakšpunkts stājās spēkā no 2026. gada 1. februāra."

